Source: https://ispis.sk/judikatura/I.US59/1997
Timestamp: 2020-04-01 21:31:29+00:00
Document Index: 5297661

Matched Legal Cases: ['§ 13', '§ 4', '§ 29', '§ 11', '§ 25', '§ 25', 'súd ', 'čl. 12', 'čl. 13', 'čl. 47', 'čl. 12', 'čl. 47', 'čl. 13', 'súd ', 'súd ', 'čl. 12', 'čl. 13', 'čl. 47', '§ 13', '§ 4', '§ 29', '§ 11', 'čl. 12', 'súd ', 'súd ', 'čl. 12', '§ 25', 'súd ', 'čl. 47', 'čl. 13', '§ 25']

I. ÚS 59/1997 - iSpis
iSpis Judikatúra – I. ÚS 59/1997
Ústavný súd, dátum 01.10.1997, sp.zn. I. ÚS 59/1997
§ 13 zákona č. 229/1991 § 4 ods. 2 písm. a) zákona č. 229/1991 § 29 ods. 1 SPR § 11 ods. 1 zákona č. 229/1991 § 25 ods. 2 zákona č. 180/1995 § 25 ods. 2 zákona č. 38/1993
I. ÚS 59/1997 1.10.1997 https://www.ustavnysud.sk/ussr-intranet-portlet/docDownload/d0f59fe3-7e5f-4bd3-8845-ed0ad615d206/Rozhodnutie%20-%20Uznesenie%20o%20prijat%C3%AD%20I.%20%C3%9AS%2059_97.pdf I. ÚS 59/97
Uznesenie Ustavného súdu Slovenskej republiky
Ústavný súd Slovenskej republiky v Košiciach na neverejnom zasadnutí senátu konanom 1. októbra 1997 predbežne prerokoval ústavnú sťažnosť , rodenej bytom , zastúpenej JUDr. Alíz Bôdôkovou, advokátkou, Komárno, Eôtvôsa 7, vo veci porušenia ústavných práv upravených v čl. 12 ods. 1, v čl. 13 ods. 3 a čl. 47 ods. 3 Ústavy Slovenskej republiky rozhodnutím Okresného úradu v Komárne, odboru pozemkového, poľnohospodárstva a lesného hospodárstva, Komárno č.j. 9/88/97/3-F z 28. januára 1997 a takto
1. Ústavnú sťažnosť v časti namietajúcej porušenie základného práva upraveného v čl. 12 ods. 1 a 2 Ústavy Slovenskej republiky odmieta pre zjavnú neopodstatnenosť.
2. Ústavnú sťažnosť v časti namietajúcej porušenie základného práva upraveného v čl. 47 ods. 3 v spojení so základným právom upraveným v čl. 13 ods. 3 Ústavy Slovenskej republiky prijíma na ďalšie konanie. Odôvodnenie:
Ústavnému súdu Slovenskej republiky (ďalej len ústavný súd ) bola 20. marca 1997 doručená ústavná sťažnosť , bytom , zastúpenej JUDr. Alíz Bôdôkovou, advokátkou, Komárno, Eôtvôsa 7 (ďalej len sťažovateľka ) proti rozhodnutiu Okresného úradu v Komárne, odboru pozemkového, poľnohospodárstva a lesného hospodárstva. Navrhla, aby ju ústavný súd po predbežnom prerokovaní prijal na ďalšie konanie, a ďalej aby vydal nález, ktorým vysloví, že právoplatným rozhodnutím uvedeného orgánu štátnej správy z 28. januára 1997 došlo k porušeniu jej základných práv upravených v čl. 12 ods. 1 a 2, v čl. 13 ods. 3 a v čl. 47 ods. 3 Ústavy Slovenskej republiky.
Svoj návrh sťažovateľka odôvodnila tým, že ako závetná dedička uplatnila právo na vydanie nehnuteľností podľa zákona č. 229/1991 Zb. o úprave vlastníckych vzťahov k pôde a k inému poľnohospodárskemu majetku v znení neskorších predpisov v lehote podľa § 13 tohto zákona. Rozhodnutie Pozemkového úradu v Komárne č.j. 24/3424/92-R/96-G-500 z 20. februára 1996, ktoré jej nepriznalo vlastnícke právo v konaní o vydaní nehnuteľnosti, zrušil rozsudok Krajského súdu v Bratislave č. Z-2-24 S 73/96-5 z 31. októbra 1996 a vrátil vec na ďalšie konanie správnemu orgánu s právnym názorom, že sťažovateľka, napriek záverom pozemkového úradu, je oprávnenou osobou v zmysle § 4 ods. 2 písm. a) zákona č. 229/1991 Zb.
Sťažovateľke bolo 30. januára 1997 doručené rozhodnutie Okresného úradu v Komárne, odboru pozemkového, poľnohospodárstva a lesného hospodárstva č.j. 9/88/97/3-F z 28. januára 1997, ktorým správne konanie v uvedenej veci prerušil podľa § 29 ods. 1 zákona č. 71/1967 Zb. o správnom konaní. Prerušenie konania správny orgán odôvodnil tým, že ,,a) na základe § 11 ods. 1 zákona č. 229/91 Zb. dospel k záveru, že pozemky nemožno oprávnenej osobe vydať, pretože sú vo vlastníctve fyzických osôb a ďalej, že b) podľa zákona č. 180/95 Z. z. o niektorých opatreniach na usporiadanie vlastníctva k pozemkom bolo 1. 10. 1996 v k. ú. zahájené konanie na obnovu evidencie pozemkov a právnych vzťahov k nim. Až po ukončení tohoto konania bude môcť okresný úrad posúdiť, ktoré pozemky môže oprávnenej osobe vydať a za ktoré nehnuteľnosti si môže oprávnená osoba žiadať náhradu .
Podľa poučenia uvedeného v rozhodnutí okresného úradu nemožno proti nemu podať opravný prostriedok, a teda je konečné.
1. Sťažovateľka v ústavnej sťažnosti uviedla, že rozhodnutím Okresného úradu v Komárne, odboru pozemkového, poľnohospodárstva a lesného hospodárstva č. j. 9/88/97/3-F z 28. januára 1997, došlo k porušeniu základného práva upraveného v čl. 12 ods. 1 a 2 Ústavy Slovenskej republiky. Ústavný súd v nadväznosti na namietané porušenie jednotlivých zásad upravených v tomto ustanovení konštatuje, že vo svojom súhrne vyjadrujú podstatu základných práv ako prirodzených práv človeka, pričom majú univerzálny charakter. Preto ich treba chápať a hodnotiť výlučne ako ústavné direktívy adresované predovšetkým orgánom pôsobiacim v normotvornej činnosti všetkých stupňov. Vzhľadom na tieto znaky nemôžu plniť poslanie priamo aplikovateľných ustanovení v individuálnych záležitostiach, čo samozrejme platí aj na dôsledky vzťahujúce sa na sťažovateľku účinkami citovaného rozhodnutia Okresného úradu v Komárne z 28. januára 1997. Preto ústavný súd tú časť ústavnej sťažnosti, v ktorej sťažovateľka namietala porušenie základného práva upraveného v čl. 12 ods. 1 a 2 Ústavy Slovenskej republiky odmietol podľa § 25 ods. 2 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení zákona Národnej rady Slovenskej republiky č. 293/1995 Z. z., ktorým sa mení a dopĺňa tento zákon, pre jej zjavnú neopodstatnenosť tak, ako je to uvedené v bode 1. výroku tohto rozhodnutia.
2. Pri predbežnom prerokovaní ústavnej sťažnosti posúdil ústavný súd jej obsahové a procesnoformálne náležitosti a zistil, že v časti namietajúcej porušenie základného práva upraveného v čl. 47 ods. 3 v spojení s čl. 13 ods. 3 Ústavy Slovenskej republiky nie je neprípustná a že nie sú dôvody pre jej odmietnutie podľa § 25 ods. 2 citovaného zákona, a preto rozhodol prijať ju na ďalšie konanie tak, ako je to uvedené v bode 2. výroku tohto rozhodnutia. Poučenie: Proti tomuto rozhodnutiu nemožno podať opravný prostriedok.
JUDr. Richard Rapant predseda se